การจราจรติดขัดบริเวณทางออกจากสนามบินสุวรรณภูมิ ทางที่ออกมาตัดกับมอเตอร์เวย์เพื่อตรงไปยังถนนร่มเกล้า การจราจรติดขัดเพราะรถที่ออกมาจากสนามบินเลนทางซ้ายบางส่วนต้องการจะเบี่ยงไปเลนทางขวาเพื่อตรงไปเข้าถนนร่มเกล้า และรถบางส่วนที่มาจากถนนลาดกระบังและเลียบมอเตอร์เวย์ทางเลนขวา ต้องการที่จะเบี่ยงไปทางเลนซ้ายเพื่อเข้าเลียบมอเตอร์เวย์หรือไปทางชลบุรี เข้าใจว่าระบบการจัดการจราจรที่แยกนี้ค่อนข้างทำได้ยากเพราะเป็นจุดตัดของถนนที่มาจากหลายช่องทางมากๆ แต่อยากให้ทางผู้ที่เกี่ยวข้องช่วยคิดวิธีแก้ปัญหาการจราจรติดขัดของแยกนี้ให้เบาบางลงด้วยครับ เช่นมีการจัดระบบการจราจรใหม่ อาจจะด้วยวิธีการเปลี่ยนหรือปิดบางช่องทางในช่วงเวลาเร่งด่วน หรือ หากต้องการแก้ปัญหาในระยะยาว ภาครัฐอาจจะต้องวางงบประมาณเพื่อสร้างสะพานหรืออุโมงค์ข้ามแยกเพิ่มเติมไปเลย อยากรบกวนช่วยแก้ปัญหาหน่อยครับ ทุกวันนี้ใช้เวลาขับรถผ่านแยกนี้ช่วงเช้าและเย็นกินเวลาร่วมชั่วโมงเลยครับ